Ecovidrio i l'Ajuntament de Gandia fomenten el reciclatge d'envasos de vidre durant les Falles
06 març 2023

## Ecovidrio i l'Ajuntament de Gandia fomenten el reciclatge d'envasos de vidre durant les Falles06 març 2023Última actualització: 06 març 2023

![](../gestion/img/928fcf6e636f7b9366aa65b98d5c8c88d2fd0c05a8d1c62381271ce7850c2cda.jpg)  
  

El regidor de Serveis Bàsics a la Ciutadania, **Miguel Ángel Picornell**, el president de la Federació de Falles, **Telmo Gadea**, i **Manuel Sala**, tècnic d'Ecovidrio, entitat sense ànim de lucre encarregada de la gestió del reciclatge d'envasos de vidre a Espanya, en col·laboració amb la Generalitat Valenciana i l'Ajuntament de Gandia, han anunciat aquest matí la posada en marxa de la campanya "La Plantà del Vidre" per a la promoció del reciclatge d'envasos de vidre durant les Falles 2023.  
  
"_La iniciativa pretén conscienciar els ciutadans de Gandia, i especialment als fallers, sobre la importància de separar correctament els residus d'envasos de vidre durant el transcurs de les festes. Per a això, es retolaran els contenidors de vidre propers als casals per donar-li visibilitat a la campanya_", ha expressat el tècnic d'Ecovidrio.  
  
A més, educadors ambientals visitaran els casals per a informar sobre la importància del reciclatge dels envasos de vidre i els beneficis que això reporta al medi ambient i la societat. "_L'avantatge del vidre és que més que un residu és un recurs, i per això estarem ben prop de les falles de Gandia_", ha afegit Sala.  
  
'**La Plantà del Vidre**' compta amb el suport de la Generalitat Valenciana, que juntament amb Ecovidrio aposten per col·laborar amb els fallers per millorar la sostenibilitat de les festes i que siguen més respectuoses amb el medi ambient a través d'una correcta gestió dels residus d'envasos de vidre.  
  
"_Anem a plantejar un repte a totes les poblacions participants. Es valoraran diferents accions i finalment la guanyadora tindrà una plantà d'espècies arbòries i autòctones que seran apadrinades per la comissió de festes de la població guanyadora_", ha assenyalat el representant d'Ecovidrio.  
  
Per la seua part, el regidor de Serveis Bàsics ha agraït per partida doble a Ecovidrio “_per continuar apostant per aquest tipus d'iniciatives que busquen ser amables amb el medi ambient_" i també a totes les falles de Gandia que any rere any "_demostren estar cada vegada més compromeses amb tot el que ha de veure amb la cura de l'espai i el reciclatge_".  
  
Finalment, Gadea ha expressat: "_Aquesta campanya és molt senzilla i a les falles no els suposa cap esforç. Ens consta que amb aquesta acció cap falla haurà de desplaçar-se més de 30 metres per a acudir al seu contenidor de vidre i, per tant, estem molt contents de tindre un any més una iniciativa com aquesta_".  
  
L'any passat, més de la meitat de les falles assoliren el repte de reciclar més de 400 quilos per contenidor i "aquest any toca seguir en la línia que portem fins ara" ha conclòs el president de la Federació de Falles.

[Documentos adjuntos](../gestion/documentos/9816b92cd22c90ca0e6c012be01e0bfec39833df47d6c5a12e7e26f940574871.pdf)